મુગલ બાદશાહ અકબરના બેટા જહાંગીરે પોતાની બેગમ નૂરજહાંના પિતા મિર્ઝા ગિયાસ બેગને એતમાદૂદ દૌલાનો ખિતાપ આપ્યો હતો. એતમાદુદ દૌલા અને તેની પત્ની અસ્મત જહાંનો આ મકબરો 1622થી 1628ની વચ્ચે તેની બેટી નૂરજહાએ બનાવવડાવ્યો હતો. આ મકબરાની ભવ્યતા અને મહિમાને જોતા એવું લાગે છે કે આ તાજમહેલની પ્રતિકૃતિ છે. આ કારણોસર તેને બેબી તાજ અને જ્વેલ બોક્સ પણ કહેવામાં આવે છે. એનએચ-2 પર આવેલ રામ બાગ સર્કલ અહીંથી બે કિમીના અંતર પર આવેલું છે.